ब्लॉक स्तरीय सम्पर्क समाधान जनसुनवाई आयोजित
जवाजा| पंचायतसमिति जवाजा मुख्यालय पर गुरुवार को ब्लॉक स्तरीय जन सम्पर्क समाधान जनसुनवाई का आयोजन हुआ। सम्पर्क समाधान जनसुनवाई बैठक में जरूरतमंद पीड़ित लोगों की समस्याएं निस्तारित कराकर राहत प्रदान करने पर बल दिया गया। विभागीय अधिकारियों से गत जनसुनवाई में दर्ज प्रकरणों के निस्तारण की प्रगति ली। इनमें ग्रामीण विकास एवं पंचायतीराज से संबंधित प्रकरण तथा पुलिस, तहसीलदार, जनस्वास्थ्य अभियांत्रिकी विभाग, चिकित्सा स्वास्थ्य विभाग एवं विद्युत निगम से संबंधित मामलों का मौक पर निस्तारण किया गया। ब्लॉक स्तरीय जनसुनवाई में टॉडगढ़ तहसीलदार मो इकबाल, नायब तहसीलदार नरेन्द्र सिंह पंवार रामपाल बोहरा, श्रम कल्याण अधिकारी झीबा, चिकित्सा स्वास्थ्य विभाग से बीपीएम वाज़िद अख्तर, जनस्वास्थ्य अभियांत्रिकी विभाग से के के बोहरा, जल संसाधन के पी मिश्रा सहित अन्य विभागीय अधिकारियों, क्षेत्रन्तर्गत तैनात ग्रामसेवकों, पटवारियों आदि ने हिस्सा लिया।
hin_Deva hin_Deva